Antakalnio pagrindinė mokykla

Kaišiadorių rajono Antakalnio pagrindinė mokykla – buvusi dieninė, savarankiško mokymosi bendrojo lavinimo mokykla Antakalnyje (Kaišiadorių raj.), vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 290594120. Steigėjas Kaišiadorių rajono savivaldybės taryba. Dabar yra Kaišiadorių Vaclovo Giržado progimnazijos skyrius.

Istorija 

1938 m. Antakalnyje veikusioje pradinėje mokykloje mokėsi 89 mokinukai, 1957–1958 m. – 120 mokinių. Per Antrąjį pasaulinį karą vokiečiai mokyklą sudegino, todėl laikinai ji įsikūrė nuomojamose patalpose – Taparausko name. Nuo 1990 m. Antakalnio pagrindinė mokykla įsikūrė buvusio vaikų darželio pastate. Į mokyklą mokyklos transportu kiekvieną rytą yra atvežami ir po pamokų parvežami 28 mokiniai, gyvenantys toliau, nei 3 km nuo mokyklos.

2016 m. Antakalnio mokykla prijungta prie Kaišiadorių Vaclovo Giržado progimnazijos kaip jos skyrius.

Direktoriai 
 Adolfas Bandzevičius

Šaltiniai 

Kaišiadorių rajono savivaldybės mokyklų skyriai